CELEX: 32021R1532
Language: sk
Date: 2021-09-17 00:00:00
Title: Nariadenie Komisie (EÚ) 2021/1532 zo 17. septembra 2021, ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o zaradenie 3-[1-[(3,5-dimetyl-4-izoxazolyl)metyl]-1H-pyrazol-4-yl]-1-(3-hydroxybenzyl)imidazolidín-2,4-diónu do zoznamu Únie obsahujúceho aromatické látky (Text s významom pre EHP)

20.9.2021   
               
               
                  SK
               
               
                  Úradný vestník Európskej únie
               
               
                  L 330/69
               
            
         NARIADENIE KOMISIE (EÚ) 2021/1532
         zo 17. septembra 2021,
         ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o zaradenie 3-[1-[(3,5-dimetyl-4-izoxazolyl)metyl]-1H-pyrazol-4-yl]-1-(3-hydroxybenzyl)imidazolidín-2,4-diónu do zoznamu Únie obsahujúceho aromatické látky
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1334/2008 zo 16. decembra 2008 o arómach a určitých zložkách potravín s aromatickými vlastnosťami na použitie v potravinách a o zmene a doplnení nariadenia Rady (EHS) č. 1601/91, nariadení (ES) č. 2232/96 a (ES) č. 110/2008 a smernice 2000/13/ES (1), a najmä na jeho článok 11 ods. 3,
         so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
         keďže:
         
                     (1)
                  
                  
                     V prílohe I k nariadeniu (ES) č. 1334/2008 sa stanovuje zoznam Únie obsahujúci aromatické látky a východiskové materiály schválené na použitie v potravinách a na nich, ako aj podmienky ich používania.
                  
               
                     (2)
                  
                  
                     Vykonávacím nariadením Komisie (EÚ) č. 872/2012 (3) sa prijal zoznam aromatických látok, ktorý sa zapracoval do časti A prílohy I k nariadeniu (ES) č. 1334/2008.
                  
               
                     (3)
                  
                  
                     Uvedený zoznam možno aktualizovať v súlade so spoločným postupom, ktorý sa uvádza v článku 3 ods. 1 nariadenia (ES) č. 1331/2008, a to buď na podnet Komisie, alebo po podaní žiadosti zo strany členského štátu alebo zainteresovanej strany.
                  
               
                     (4)
                  
                  
                     Komisii bola 10. augusta 2012 predložená žiadosť o povolenie používania 3-[1-[(3,5-dimetyl-4-izoxazolyl)metyl]-1H-pyrazol-4-yl]-1-(3-hydroxybenzyl)imidazolidín-2,4-diónu (FL č. 16.127) ako aromatickej látky v rôznych potravinách, ktoré vo svojej podstate patria do viacerých kategórií potravín uvedených v zozname Únie obsahujúcom aromatické látky a východiskové materiály. Komisia túto žiadosť oznámila Európskemu úradu pre bezpečnosť potravín (ďalej len „úrad“) a požiadala ho o stanovisko. Komisia zároveň sprístupnila žiadosť členským štátom podľa článku 4 nariadenia (ES) č. 1331/2008.
                  
               
                     (5)
                  
                  
                     Úrad vo svojom stanovisku prijatom 21. júna 2016 (4) vyhodnotil bezpečnosť látky FL č. 16.127 a konštatoval, že jej používanie nevyvoláva obavy o bezpečnosť, ak sa obmedzí na množstvá stanovené pre rôzne potraviny v rozličných kategóriách potravín. Takisto dospel k záveru, že ide o látku s vlastnosťami na úpravu arómy.
                  
               
                     (6)
                  
                  
                     Keďže použitie FL č. 16.127 ako aromatickej látky nevyvoláva za špecifikovaných podmienok použitia obavy o bezpečnosť, ani sa neočakáva, že by spotrebiteľa uvádzalo do omylu, je vhodné takéto použitie na základe stanoviska úradu povoliť.
                  
               
                     (7)
                  
                  
                     Časť A prílohy I k nariadeniu (ES) č. 1334/2008 by sa preto mala zodpovedajúcim spôsobom zmeniť.
                  
               
                     (8)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Časť A v prílohe I k nariadeniu (ES) č. 1334/2008 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. septembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 354, 31.12.2008, s. 34.
         
            (2)  Ú. v. EÚ L 354, 31.12.2008, s. 1.
         
            (3)  Vykonávacie nariadenie Komisie (EÚ) č. 872/2012 z 1. októbra 2012, ktorým sa prijíma zoznam aromatických látok stanovený nariadením Európskeho parlamentu a Rady (ES) č. 2232/96 a zapracúva sa do prílohy I k nariadeniu Európskeho parlamentu a Rady (ES) č. 1334/2008 a ktorým sa zrušuje nariadenie Komisie (ES) č. 1565/2000 a rozhodnutie Komisie 1999/217/ES (Ú. v. EÚ L 267, 2.10.2012, s. 1).
         
            (4)  Vestník EFSA (EFSA Journal) (2016) 14(7):4334.
      
      
         
            PRÍLOHA
            V časti A oddiele 2 tabuľke 1 prílohy I k nariadeniu (ES) č. 1334/2008 sa za položku 16.126 vkladá táto položka týkajúca sa FL č. 16.127:
            
               
                           „16.127
                        
                        
                           3-[1-[(3,5-dimetyl-4-izoxazolyl)metyl]-1H-pyrazol-4-yl]-1-(3-hydroxybenzyl)imidazolidín-2,4-dión
                        
                        
                           1119831-25-2
                        
                        
                           2161
                        
                        
                            
                        
                        
                           aspoň 99 %, skúška (HPLC/UV)
                        
                        
                           Obmedzenia použitia ako aromatickej látky:
                           
                                        
                                    
                                    
                                       v kategórii 1.4 – najviac 4 mg/kg
                                    
                                 
                                        
                                    
                                    
                                       v kategórii 1.8 – najviac 8 mg/kg
                                    
                                 
                                        
                                    
                                    
                                       v kategórii 3 – najviac 4 mg/kg
                                    
                                 
                                        
                                    
                                    
                                       v kategórii 5.1 – najviac 15 mg/kg
                                    
                                 
                                        
                                    
                                    
                                       v kategórii 5.2 – najviac 16 mg/kg
                                    
                                 
                                        
                                    
                                    
                                       v kategórii 5.3 – najviac 30 mg/kg
                                    
                                 
                                        
                                    
                                    
                                       v kategórii 5.4 – najviac 15 mg/kg
                                    
                                 
                                        
                                    
                                    
                                       v kategórii 6.3 – najviac 25 mg/kg
                                    
                                 
                                        
                                    
                                    
                                       v kategórii 12.1 – najviac 75 mg/kg
                                    
                                 
                                        
                                    
                                    
                                       v kategórii 12.2 – najviac 100 mg/kg
                                    
                                 
                                        
                                    
                                    
                                       v kategórii 12.3 – najviac 25 mg/kg
                                    
                                 
                                        
                                    
                                    
                                       v kategórii 12.4 – najviac 25 mg/kg
                                    
                                 
                                        
                                    
                                    
                                       v kategórii 12.5 – najviac 4 mg/kg
                                    
                                 
                                        
                                    
                                    
                                       v kategórii 13.2 – najviac 4 mg/kg
                                    
                                 
                                        
                                    
                                    
                                       v kategórii 13.3 – najviac 4 mg/kg
                                    
                                 
                                        
                                    
                                    
                                       v kategórii 14.1.4 – najviac 4 mg/l (len v prípade nápojov na báze mliečnych výrobkov)
                                    
                                 
                                        
                                    
                                    
                                       v kategórii 14.1.5 – najviac 8 mg/kg
                                    
                                 
                                        
                                    
                                    
                                       v kategórii 15.1 – najviac 20 mg/kg
                                    
                                 
                                        
                                    
                                    
                                       v kategórii 16 – najviac 4 mg/l (len v prípade dezertov na báze mliečnych výrobkov)
                                    
                                 
                        
                            
                        
                        
                           Európsky úrad pre bezpečnosť potravín (EFSA)“